གོང་གསལ་གནས་ཚུལ་དེ་དག་ལས་གསལ་བཤད་ཐུབ་པ་སྟེ།དེང་སྐྱེ་བོ་ལ་ལས།བོད་ཀྱི་རིག་གནས་ནི་ལོ་མང་རིང་འཇིག་རྟེན་དང་ཁ་བྲལ་ཏེ་བཀག་རྒྱའི་ནང་དུ་ལུས་པར་འདོད་པ་དང་།ཡང་ཁ་ཅིག་གིས་བོད་ཀྱི་སྲོལ་རྒྱུན་རིག་གནས་དེ་རྒྱ་གར་གྱི་རིག་གནས་སྤོ་འགྱུར་བྱས་པ་ལས་གྲུབ་པར་སྨྲ་བ་གང་ཡིན་ཀྱང་།ལྟ་ཚུལ་དེ་རིགས་ནི་དོན་དངོས་དང་མི་མཐུན་ཞིང་སེམས་རྣལ་དུ་མ་བབས་པའི་སྣང་ཚུལ་ཙམ་དུ་ཟད་ཅིང་།དེ་ལས་ལྡོག་སྟེ་བོད་ཀྱི་རིག་གནས་དེ་ཡང་འཛམ་གླིང་མི་རིགས་ཁག་གི་རིག་གནས་སྤྱི་དང་འདྲ་བར་རང་ཉིད་རྨང་གཞིར་བྱས་པའི་སྟེང་རྒྱུན་མཐུད་དང་།སྤེལ་རེས།བླང་དོར་འཇུག་ལྡོག་སོགས་ཀྱི་བརྒྱུད་རིམ་ལོ་ངོ་བརྒྱ་ཕྲག་མང་པོའི་རིང་ཟམ་མ་ཆད་པར་བརྒྱུད་པ་ལས་རིམ་བཞིན་ཕུན་སུམ་ཇེ་ཚོགས་དང་འཐུས་སྒོ་ཇེ་ཚང་དུ་སོང་བ་ཞིག་གོ།།